c40dc560cc8cd4e24ef10bc0a5cbf470
Στα 352€ εκατ. έκλεισαν τα έσοδα της forthnet
techpress.gr
2020.10

> **Πώς διαμορφώθηκαν τα έσοδα και οι συνολικές συνδρομές το 12μήνο του 2015 για τη forthnet;**


«Το 2015, οι εξελίξεις στην Ελληνική οικονομία οδήγησαν σε περαιτέρω συρρίκνωση της αγοραστικής δύναμης, επηρεάζοντας αρνητικά  και τον κλάδο της λιανικής αγοράς. Σε μια τέτοια οικονομική συγκυρία, διατηρήσαμε μια συντηρητική προσέγγιση στην εμπορική πολιτική μας, πράγμα που αντικατοπτρίζεται στα οικονομικά αποτελέσματα της εταιρείας. Για την τρέχουσα χρήση θα δώσουμε περαιτέρω έμφαση στην εμπειρία των συνδρομητών μας, μέσα από την ανάπτυξη πρωτοποριακών υπηρεσιών on demand συνδρομητικής τηλεόρασης, αξιοποιώντας πλήρως τις δυνατότητες των αποκωδικοποιητών νέας γενιάς της πλατφόρμας μας», δηλώνει ο Διευθύνων Σύμβουλος, Πάνος Παπαδόπουλος.

**Συνδυαστικές Υπηρεσίες/3play**

Στο τέλος του Δεκεμβρίου του 2015, τα νοικοκυριά με nova 3play/συνδυαστικές υπηρεσίες της forthnet, ανήλθαν στα 346,3 χιλιάδες. Το μερίδιο των συνδρομητών nova 3play, σε σχέση με το σύνολο της συνδρομητικής βάσης της forthnet διαμορφώθηκε στο 43,9%.

**Τηλεπικοινωνιακές Υπηρεσίες**

Κατά το δωδεκάμηνο του 2015 η forthnet παρέμεινε ο μεγαλύτερος εναλλακτικός τηλεπικοινωνιακός πάροχος με 620,5 χιλιάδες ενεργούς συνδρομητές llu.

**Υπηρεσίες Συνδρομητικής Τηλεόρασης**

Στο τέλος του 2015, η συνδρομητική βάση έκλεισε στους 494,5 χιλιάδες συνδρομητές. Η εξάπλωση των υπηρεσιών 3play αναμένεται να συνεχίσει να είναι ο κύριος άξονας ανάπτυξης της αγοράς συνδρομητικής τηλεόρασης.

[![forthnet1](https://www.techpress.gr/wp-content/uploads/2016/04/forthnet1.jpg)](https://www.techpress.gr/wp-content/uploads/2016/04/forthnet1.jpg)
**Οικονομικά Αποτελέσματα**

Τα ενοποιημένα συνολικά έσοδα για το δωδεκάμηνο του 2015, ανήλθε στα €352,0εκ., παρουσιάζοντας μείωση σε σχέση με το δωδεκάμηνο του 2014, εξαιτίας της μείωσης των τελών τερματισμού στα σταθερά δίκτυα, της μείωσης της αγοραστικής δύναμης και τον έλεγχο στη κίνηση κεφαλαίων. Η μείωση των τελών τερματισμού στα σταθερά τηλεπικοινωνιακά δίκτυα επηρέασε τα έσοδα κατά €3,1 εκατ.

Τα προσαρμοσμένα ebitda του δωδεκαμήνου του 2015 ανήλθαν στα €50,48 εκατ., έναντι €59,97 εκατ. του δωδεκαμήνου του 2014, επηρεαζόμενο κυρίως από τη συμπίεση των τιμών και την αύξηση των επισφαλειών που οφείλονται στο δυσμενές μακροοικονομικό περιβάλλον. Οι επισφάλειες το 2015 διαμορφώθηκαν στα 11,3 εκ. αυξημένες κατά 3,9 εκ. σε σχέση με το 2014.

Ο συνολικός τραπεζικός δανεισμός το Δεκέμβριο του 2015 ανέρχεται σε €325 εκ.

**Πρόσφατες Εξελίξεις**

-Η εταιρία στο πλαίσιο των προχωρημένων συζητήσεων με τις δανείστριες τράπεζες έλαβε **πρόταση ενδεικτικών, μη δεσμευτικών συνοπτικών όρων**, οι οποίοι τελούν υπό την έγκριση των αρμοδίων εγκριτικών οργάνων των τραπεζών, για την αναχρηματοδότηση των δανειακών της υποχρεώσεων. Η εταιρία έκανε καταρχάς αποδεκτή την ανωτέρω πρόταση.
**-Τα κανάλια novasports, ενίσχυσαν περαιτέρω το αθλητικό περιεχόμενο τους,** εξασφαλίζοντας τα τηλεοπτικά δικαιώματα του Κυπέλλου Αγγλίας «the emirates cup», τους τελικούς του super cup Αγγλίας «the community shield», του Κυπέλλου Ιταλίας «coppa italia» και του super cup Ιταλίας, των τελικών του Κυπέλλου Ισπανίας «copa del rey» και του super cup Ισπανίας, τα οποία θα απολαμβάνουν οι συνδρομητές τους, ζωντανά και αποκλειστικά μέχρι το 2018.
**-Και η ΠΑΕ Παναθηναϊκός προσχώρησε στην Κεντρική Διαχείριση Τηλεοπτικών Δικαιωμάτων** της super league για το διάστημα 2017-2019.
**-Ολοκληρώθηκε με επιτυχία η αναβάθμιση των αποκωδικοποιητών novabox**, προσφέροντας νέες δυνατότητες σε όλη τη συνδρομητική βάση, όπως rec, pause, play και rewind που αλλάζουν την εμπειρία των συνδρομητών της nova.
-**Η πρωτοποριακή υπηρεσία nova go αναβαθμίστηκε** προσφέροντας νέες δυνατότητες και ακόμα περισσότερο θέαμα. Το ανανεωμένο περιβάλλον χρήστη, κάνει ακόμα πιο εύκολη την περιήγηση στο μενού της υπηρεσίας, της οποίας το περιεχόμενο εμπλουτίστηκε ακόμα περισσότερο, προσφέροντας ακόμη περισσότερα live κανάλια και εκατοντάδες τίτλους on demand, συμπεριλαμβανομένων ταινιών και σειρών πρώτης προβολής, ντοκιμαντέρ, παιδικά, αθλητικά και ψυχαγωγικές εκπομπές.
8f4ff16bc8d170b0e3fd728818afad49
Ήρθε η πιο "super" Νοva 3play πρόταση!
techpress.gr
2020.10

> **Η nova απογειώνει τα Χριστούγεννα παρουσιάζοντας την πιο ολοκληρωμένη 3play πρόταση, που καλύπτει όλη την οικογένεια σε ψυχαγωγία και επικοινωνία.**


Η νέα #superplay εμπορική πρόταση της nova, πραγματικά περιλαμβάνει τα πάντα για πάντα, καθώς οι συνδρομητές της θα απολαμβάνουν:

- **Ασύλληπτες ταχύτητες με vdsl internet έως 50 mbps**, για να σερφάρουν όλοι ταυτόχρονα.

- Απεριόριστη επικοινωνία με όλη την Ελλάδα και για πρώτη φορά στην ελληνική αγορά, με πραγματικά **απεριόριστες κλήσεις προς σταθερά αλλά και προς όλα τα κινητά** χωρίς κανένα όριο χρήσης.

[![super play](https://www.techpress.gr/wp-content/uploads/2015/12/super-play.jpg)](https://www.techpress.gr/wp-content/uploads/2015/12/super-play.jpg)- **Όλη τη nova, με την αθλητική δράση των καναλιών novasports, την κινηματογραφική μαγεία των καναλιών novacinema,** με ντοκιμαντέρ, παιδικά, μουσική, ειδησεογραφία και όλα τα μεγάλα ελεύθερα ελληνικά κανάλια.

- **Μοναδική τηλεοπτική εμπειρία, σε high definition,** με όλες τις νέες δυνατότητες (pause, play, rewind), μέσα και έξω από το σπίτι, με nova go!

Η νέα εμπορική πρόταση παρέχεται στην πιο ανταγωνιστική τιμή της αγοράς, αφού όλα τα παραπάνω **προσφέρονται με 59,90€/μήνα** για πάντα, και με δωρεάν όλο τον εξοπλισμό αλλά και την εγκατάσταση.
f6c8109220d47739b2b4f6898339ac6d
Σαρώνει το nova 3play
techpress.gr
2020.10
**> Αύξηση συνδρομητικής βάσης συνδυαστικών υπηρεσιών σημείωσε το nova 3play κατά 32,6% σε σχέση με το 1ο τρίμηνο του 2012.**
  



[![nova3play-logo](https://www.techpress.gr/wp-content/uploads/2013/05/nova3play-logo-150x108.jpg)](https://www.techpress.gr/wp-content/uploads/2013/05/nova3play-logo.jpg)Το μερίδιο αγοράς νέων συνδρομητών llu το 1ο τρίμηνο του 2013 έφτασε σε επίπεδο ρεκόρ 85,7%. Συνεχής είναι η αύξηση της συνδρομητικής βάσης τόσο σε συνδρομές όσο και σε νοικοκυριά. Παρατηρείται μείωση εσόδων λόγω της πτώσης του μέσου εσόδου ανά συνδρομητή που οφείλεται στο δυσμενές μακροοικονομικό περιβάλλον και τον ανταγωνισμό και Πτώση του ebitda λόγω της αυξημένης απόκτησης νέων συνδρομητών και της μείωσης του μέσου εσόδου ανά συνδρομητή. 
  



Σύμφωνα με το Διευθύνοντα Σύμβουλο του Ομίλου forthnet, κ. Πάνο Παπαδόπουλο: «Είμαστε ευτυχείς που οι συνδυαστικές μας υπηρεσίες χαίρουν αποδοχής από τα Ελληνικά νοικοκυριά σε αυτή την περίοδο της έντονης οικονομικής κρίσης. Το λανσάρισμα της νέας οικογένειας υπηρεσιών nova 3play εξυπηρετεί με τον καλύτερο δυνατό τρόπο τις ανάγκες για ποιοτική οικιακή ψυχαγωγία και επικοινωνία των πελατών μας».
  



**Συνδυαστικές Υπηρεσίες**
Κατά το 1ο τρίμηνο του 2013 η forthnet ξεπέρασε τις 185 χιλιάδες ελληνικά νοικοκυριά τα οποία εξυπηρετεί με συνδυαστικές υπηρεσίες – κλείνοντας το τρίμηνο με αύξηση 32,6% σε σχέση με το 1ο τρίμηνο του 2012. Η σημαντική αυτή αύξηση αποδίδεται κυρίως στις καινοτόμες προσφορές που ενίσχυσαν την παρουσία της στα Ελληνικά νοικοκυριά. Τα μοναδικά ανταγωνιστικά χαρακτηριστικά των συνδυαστικών υπηρεσιών είναι ο βασικός λόγος της αύξησης της συνδρομητικής βάσης. Οι συνδυαστικές υπηρεσίες έχουν υγιές περιθώριο κέρδους ενώ ταυτόχρονα οι συνδρομητές παραμένουν για μεγαλύτερο χρονικό διάστημα. 
  



**Τηλεπικοινωνιακές Υπηρεσίες**
Κατά το 1ο τρίμηνο του 2013, η συνδρομητική βάση στις τηλεπικοινωνιακές υπηρεσίες αυξήθηκε κατά 8,7% σε σχέση με το αντίστοιχο περυσινό διάστημα, ξεπερνώντας τους 573 χιλ. συνδρομητές. Στο πρώτο τρίμηνο του 2013, το μερίδιο στους νέους συνδρομητές llu ανήλθε σε επίπεδα ρεκόρ 85,7% επιβεβαιώνοντας την απήχηση των εμπορικών προτοβουλιών σε επίπεδο συνδυαστικών υπηρεσιών.
  



**Υπηρεσίες Συνδρομητικής Τηλεόρασης**
Κατά το 1ο τρίμηνο του 2013 η συνδρομητική βάση αυξήθηκε κατά 3,9% σε σχέση με αυτή του 1ου τριμήνου του 2012, ξεπερνώντας τις 374 χιλ. νοικοκυριά, επιβεβαιώνοντας με αυτό τον τρόπο την αποδοχή των συνδυαστικών υπηρεσιών της forthnet, παρά την μακροοικονομική αβεβαιότητα. Το λανσάρισμα των συνδυαστικών υπηρεσιών nova 3play προβλέπεται να είναι ο βασικός άξονας ανάπτυξης στην αγορά συνδρομητικής τηλεόρασης. 
  



Τα ενοποιημένα έσοδα της forthnet για το 1ο τρίμηνο του 2013 διαμορφώθηκαν σε € 97,5 εκ., μειωμένα έναντι του 1ου τριμήνου του 2012 κυρίως λόγω της συμπίεσης τιμών που υφίσταται η λιανική αγορά αλλά και στην αλλαγή των λογιστικών μεθόδων. Η μείωση του τζίρου προσαρμοσμένη είναι στο επίπεδο του 5,5%.
  



Τα Ενοποιημένα Έσοδα (ομαλοποιημένα) για το 1ο τρίμηνο του 2013 είναι χαμηλότερα του 1ου τριμήνου του 2012 λόγω της πτώσης του μέσου εσόδου ανά συνδρομητή, του δυσμενούς μακροοικονομικού περιβάλλοντος και του έντονου ανταγωνισμού. Παρά το γεγονός ότι οι καθαρές νέες συνδέσεις, το 1ο τρίμηνο του 2013 έφτασαν τις 28.036 αυξημένες κατά πολύ σε σχέση με τις 4.275 του αντίστοιχου 1ου τριμήνου του 2012, η επίπτωση των αυξημένων νέων συνδρομητών δεν αποτυπώνεται πλήρως στα έσοδα του 1ου τριμήνου του 2013.
  



Το προσαρμοσμένο ebitda του 1ου τριμήνου του 2013 ανήλθε στα €17,9 εκ. συγκρινόμενο με €21 εκ. το 1ο τρίμηνο του 2012, κυρίως λόγω της πτώσης εσόδων. Η αυξημένη απόκτηση νέων συνδρομητών, η πτώση του μέσου εσόδου ανά συνδρομητή, καθώς και το κόστος αντικατάστασης των αποκωδικοποιητών παλαιάς γενεάς με νέους, οδήγησαν σε πτώση του ebitda σε σχέση με το 1ο τρίμηνο του 2012.
  



Ο συνολικός τραπεζικός δανεισμός το 1ο τρίμηνο του 2013 ήταν χαμηλότερος κατά €10 εκ. σε σχέση με το 4ο τρίμηνο του 2012, ενώ η εταιρία επηρεάστηκε από έκτακτη ζημία κατά €1 εκ. λόγω των εξελίξεων στην Κύπρο.
  



**Πρόσφατες Εξελίξεις**
·Τον Απρίλιο του 2013 λανσαρίστηκε η νέα οικογένεια υπηρεσιών nova 3play που προσφέρει στον συνδρομητή μέσα από ένα λογαριασμό μια ενιαία εμπειρία σταθερής τηλεφωνίας, internet και συνδρομητικής τηλεόρασης. Οι νέες αυτές υπηρεσίες αναμένεται ότι θα προσελκύσουν ένα σημαντικό αριθμό νέων συνδρομητών.
·Το 1ο τρίμηνο του 2013 πραγματοποιήθηκε αντικατάσταση του 1/3 των αποκωδικοποιητών παλαιάς γενιάς με αποκωδικοποιητές νέας τεχνολογίας mpeg4. Με την ολοκλήρωση της αντικατάστασης όλων των αποκωδικοποιητών παλαιάς γενιάς η εταιρεία θα είναι σε θέση να μειώσει τα κόστη εκπομπής σήματος και να βελτιώσει τα επίπεδα ασφαλείας της πλατφόρμας.
  


